Diari Oficial de la Generalitat Valenciana


Sumari del DOGV 5016, del 30-05-2005 (2005/6077)

ORDE de 17 de maig de 2005, de la Conselleria de Cultura, Educació i Esport, per la qual s'aproven les bases i es convoquen els Premis d'Assaig de la Generalitat Valenciana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6077


Data del document
:   17-05-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * premi cultural
    * literatura
    * distinció honorífica

ORDE de 17 de maig de 2005, de la Conselleria de Cultura, Educació i Esport, per la qual s'aproven les bases i es convoquen els Premis d'Assaig de la Generalitat Valenciana. [2005/F6077]
  
La Generalitat Valenciana, segons establix l'article 31 de l'Estatut d'Autonomia de la Comunitat Valenciana, té competències en matèria de cultura i investigació. D'acord amb això, resulta oportú fomentar l'estudi i el coneixement de la realitat històrica, geogràfica, cultural, econòmica i antropològica de la Comunitat Valenciana, base del dret d'autogovern i expressió de la seua identitat històrica, com establix l'article 1.1 del nostre Estatut. En este sentit, és mereixedora d'un reconeixement institucional la labor dels que fan de l'estudi de la fenomenologia de la nostra Comunitat la seua dedicació vital i la seua orientació investigadora.
  
Per tot això, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià, i la Llei 38/2003, General de Subvencions,
  
ORDENE
  
Primer
  
Es convoca concurs públic per a la concessió dels Premis d'Assaig de la Generalitat Valenciana per a l'any 2005, en les modalitats de castellà i valencià, i s'aproven les bases per les quals es regix esta convocatòria, incloses en l'annex I d'esta orde i el model referent a la instància de sol·licitud (annex II).
  
Segon
  
L'import global màxim destinat a estes ajudes serà de trenta mil (30.000) euros.
  
Les ajudes es faran a càrrec de l'aplicació pressupostària 89.15.37.376.35.3, dins de la línia de subvenció T5556000 denominada Premis Literaris de la Generalitat, del Pressupost de la Generalitat Valenciana per a l'any 2005.
  
DISPOSICIONS FINALS
  
Primera
  
Es delega en el director general del Llibre i Biblioteques la facultat de resoldre la concessió d'estos premis i se l'autoritza perquè, en l'àmbit de les seues competències, adopte les mesures necessàries per al desenrotllament i l'execució d'esta orde.
  
Segona
  
La present orde produirà efectes des del mateix dia de la publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes comptador des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
València, 17 de maig de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX I
  
Bases de la convocatòria per a l'adjudicació dels Premis d'Assaig de la Generalitat Valenciana per al 2005
  
Primera
  
a) Els Premis d'Assaig de la Generalitat Valenciana es concediran en dos modalitats:
  
Premi d'Assaig escrit en valencià
  
Premi d'Assaig escrit en castellà
  
b) Es podran presentar als Premis d'Assaig totes aquelles persones físiques, majors d'edat, de qualsevol nacionalitat, que no hagen obtingut el Premi d'Assaig en la darrera convocatòria. Per a obtenir la condició de beneficiari amb caràcter general (art. 13 de la Llei 38/2003, de 17 de novembre, General de Subvencions), la justificació es farà segons establixen l'apartat 7 de l'article 13 i l'article 14 de la Llei General de Subvencions, i en qualsevol cas amb anterioritat a la proposta de resolució.
  
Segona
  
a) Les obres d'investigació, escrites en valencià o castellà, segons la modalitat a què s'opte, es presentaran en folis impresos a doble espai, per una sola cara, acompanyats d'una còpia en suport informàtic, i seran d'extensió lliure. Podran estar escrits per un o per diversos autors.
  
Les obres presentades en valencià hauran d'estar redactades segons la regulació lingüística i ortogràfica acceptada per l'Acadèmia Valenciana de la Llengua.
  
b) El tema haurà de versar sobre qualsevol aspecte relatiu a la Comunitat Valenciana, la seua geografia, antropologia, història, cultura, llengua, economia, literatura, institucions jurídiques pròpies o qualsevol matèria que afavorisca un coneixement més ple de la Comunitat Valenciana com a realitat humana i política.
  
c) Les obres presentades abordaran un tema estudiat orgànicament, tractat sistemàticament i, per tant, no podran presentar-se meres recopilacions d'articles.
  
d) El jurat valorarà la qualitat literària de l'assaig a més del seu contingut científic.
  
e) Les obres presentades als premis hauran de ser inèdites. S'entendrà com a inèdit que el seu contingut no haja sigut publicat almenys en un 70%.
  
Tercera
  
a) Els premis estaran dotats amb la quantitat de quinze mil euros (15.000 €) en la modalitat en valencià i uns altres quinze mil euros en la modalitat en castellà (15.000 €).
  
b) Els premis poden ser declarats deserts en una modalitat o en les dos.
  
Quarta
  
a) El jurat estarà integrat pels membres següents:
  
President: el director general del Llibre i Biblioteques.
  
Vicepresident: el cap d'Àrea de Coordinació del Llibre i Biblioteques.
  
Vocals: un mínim de tres i un màxim de set, nomenats pel conseller de Cultura, Educació i Esport entre persones de reconegut prestigi intel·lectual de la Comunitat Valenciana.
  
Secretari: el cap del Servici del Llibre, sense dret a vot.
  
b) El jurat prendrà les decisions per majoria dels seus integrants i serà diriment, en cas d'empat, el vot de qui el presidisca. En tot cas, el funcionament del jurat s'ajustarà al règim previst als articles 22 a 27 de la Llei 30/1992, de Règim Jurídic de les Administracions Públiques i del Procediment Administratiu Comú.
  
c) Si el nombre d'obres presentades ho requerira podrà constituir-se una comissió especialitzada nomenada pel director general del Llibre i Biblioteques, per tal de realitzar una selecció prèvia de les obres finalistes a valorar pel jurat.
  
d) Així mateix, el jurat, en les seues deliberacions finals, podrà demanar l'assessorament d'experts en les matèries sobre les quals versen les obres.
  
e) El jurat elevarà el seu informe d'adjudicació al cap de l'Àrea de Coordinació del Llibre i Biblioteques, el qual actuarà com a òrgan instructor i formularà proposta de resolució al director general del Llibre i Biblioteques, facultat en esta orde per a resoldre la concessió d'estos premis.
  
f) El veredicte del jurat es farà públic en la primera quinzena del mes d'octubre, prèvia notificació de resolució del director general a l'interessat, i l'acte d'entrega del premi s'efectuarà, amb la solemnitat adequada, en un acte que s'anunciarà oportunament. L'efecte que produirà el silenci administratiu, si transcorre el termini sense que s'haja dictat i notificat la resolució corresponent, és desestimatori de la sol·licitud.
  
g) Competix al jurat la interpretació i l'aplicació d'estes bases, així com resoldre les incidències que es deriven del seu contingut. Les decisions del jurat, tant pel que fa al veredicte dels premis com quant a l'aplicació i la interpretació de les seues bases, són inapel·lables i, per tant, no serà possible cap recurs contra estes decisions.
  
Quinta
  
a) La Generalitat Valenciana es reserva el dret de publicar les obres premiades, sempre que l'autor done la seua conformitat, de manera que la concessió del premi implica, si és procedent, la cessió dels drets d'autor per a la primera edició, que es publicaria dins de les col·leccions de la Biblioteca Valenciana. A l'efecte, en el termini màxim de tres mesos, comptats des del dia en què es faça públic el veredicte del jurat, si la Generalitat Valenciana optara per publicar les obres premiades, ho comunicarà a l'autor o autors.
  
b) Els originals de les obres no premiades podran ser retirats pels autors en el termini màxim de sis mesos, comptats des de la data en què es faça públic el veredicte del jurat. Si, transcorregut eixe termini, els originals no han sigut retirats pels autors o els seus representants legals, es destruiran.
  
c) La Generalitat Valenciana no es farà responsable de la pèrdua dels originals presentats.
  
Sexta
  
a) Els treballs hauran de ser presentats abans del dia 15 de juliol.
  
b) S'indicarà clarament nom, cognoms, domicili, telèfon i DNI de l'autor o autors en un document adjunt als originals.
  
c) S'acompanyarà d'una declaració jurada de no estar sotmés a les prohibicions per a obtenir la condició de beneficiari, segons l'article 13 de la Llei General de Subvencions.
  
d) Les obres aniran dirigides al Servici del Llibre, de la Direcció General del Llibre i Biblioteques, i es presentaran en el Registre General de la Conselleria de Cultura, Educació i Esport, en el Registre de les direccions territorials de Cultura, Educació i Esport de Castelló, València o Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sèptima
  
La presentació d'una obra a estos premis implica l'acceptació total de les bases que els regixen per part de l'autor o autors.
  
Octava
  
Forma de pagament:
  
a) El pagament s'efectuarà mitjançant transferència bancària una vegada notificada la resolució d'adjudicació als interessats, i sempre que el beneficiari complisca els requeriments exigits per la Llei 38/2003, General de Subvencions, tal com s'establix en les presents bases.
  
b) Els beneficiaris hauran d'aportar documentació acreditativa que es troben al corrent de les seues obligacions tributàries ?tant pel que fa als tributs estatals com als autonòmics- i enfront de la Seguretat Social, referida als 12 mesos anteriors a la sol·licitud de l'ajuda, en els termes previstos en l'Orde de la Conselleria d'Economia i Hisenda de 30 de maig de 1996 (DOGV de 21 de juny de 1996).
  
c) Serà procedent el reintegrament quan s'incórrega en alguna de les causes contemplades a l'article 37 de la Llei General de Subvencions.
  
Novena
  
Obligacions dels beneficiaris:
  
a) Són obligacions bàsiques dels beneficiaris les recollides en l'article 14 de la Llei General de Subvencions.
  
b) El sotmetiment a les actuacions de control financer que corresponen a la Intervenció General, en relació amb les ajudes concedides.